મહેસાણા-અમદાવાદ હાઈવે પર શહેરના બાયપાસ રોડ પર શિવાલા સર્કલ નજીક જિલ્લામાં આવતા જતા ટ્રક સહિતના વાહનચાલકો પાસેથી પોલીસ દ્વારા બનાવેલ ચોકીના ફરજ પરના પોલીસ કર્મીઓ લાંચ લેતાં હોવાની સચોટ માહિતી પ્રમાણે અમદાવાદ શહેર તથા ગાંધીનગર ટીમના અધિક નાયબ નિયામક જે.ડી.જાડેજા અને એસીબી ના પીઆઈ આર.ટી.ઉદાવત દ્વારા ડીકોયનું આયોજન કરીને શિવાલ સર્કલ પર ત્રાટકતા ફરિયાદી ટ્રક ચાલક પાસે લાંચની માગણી કરી રૃ.૧૦૦ની લાંચની રકમ સ્વીકારતાં મહેસાણા સીટી ટ્રાફિકના જયવીર બળદેવજી ઠાકોર અને સંજય માધુભાઈ ચૌધરી સહિતના ચાર વ્યક્તિઓને ઝડપી પાડયા હતા. એસીબીની ટીમે છટકું ગોઠવીને સવાર-સવારમાં જ મહેસાણાના બે પોલીસ કોન્સ્ટેબલોને ઝડપી પાડતા જિલ્લાના પોલીસ બેડામાં ચકચાર સાથે હોબાળો મચી જવા પામ્યો હતો.